राष्ट्रिय सभाका नवनिर्वाचित सदस्यले लिए शपथ
राष्ट्रिय सभाका नवनिर्वाचित १९ सदस्यले आज पद तथा गोपनीयताको शपथ लिएका हुन् । नयाँ बानेश्वरस्थित संसद् भवनमा संघीय संसद् सचिवालयद्वारा सोमबार आयोजित समारोहमा सभाका उपाध्यक्ष उर्मिला अर्यालले सदस्यहरूलाई शपथ दिलाएकी हुन् । 
काठमाडौँ — राष्ट्रिय सभाका नवनिर्वाचित १९ सदस्यले आज पद तथा गोपनीयताको शपथ लिएका हुन् । नयाँ बानेश्वरस्थित संसद् भवनमा संघीय संसद् सचिवालयद्वारा सोमबार आयोजित समारोहमा सभाका उपाध्यक्ष उर्मिला अर्यालले सदस्यहरूलाई शपथ दिलाएकी हुन् । उपाध्यक्ष अर्यालले नयाँ सदस्यहरूलाई सभाको प्रतीक चिह्न लगाइदिएका थिए भने सचिवालयका कर्मचारीले अध्ययन सामग्री वितरण गरे ।राष्ट्रिय सभा सदस्यका १९ पदका लागि गत माघ ११ गते निर्वाचन भएको थियो । समारोहमा उपप्रधानमन्धी एवं गृहमन्त्री नारायणकाजी श्रेष्ठको पनि उपस्थिति थियो ।आइतबारदेखि राष्ट्रिय सभाका अध्यक्ष गणेशप्रसाद तिमिल्सिनासहित ६ वर्षे कार्यकाल सकिएका २० जना सांसदलाई बिदाइ गरिएको थियो । रिक्त गत माघ ११ गते २० जनाको पदमध्ये १९ जना निर्वाचनमार्फत निर्वाचित भएका हुन् । एक जना भने मन्त्रिपरिषदको सिफारिसमा राष्ट्रपतिबाट नियुक्त हुन बाँकी नै छ । राष्ट्रिय सभामा नयाँ सदस्यहरूमा रुकमिणी कोइराला, कृष्णप्रसाद सिटौला, पूजा चौधरी, आनन्दप्रसाद ढुंगाना, विष्णुदेवी पुडासैनी, जितजंग बस्नेत, मनरुपा शर्मा, पदमबहादुर परियार, किरणबाबु श्रेष्ठ, विष्णुकुमारी सापकोटा, झक्कुप्रसाद सुवेदी, सावित्री मल्ल, विष्णुबहादुर विश्वकर्मा, कृष्णबहादुर रोकाय, रेनु चन्द, नारायणदत्ता भट्ट र बलदेव बोहरा रहेकी छिन् । 